Tħabbret il-mewt tal-eks Kap tal-Kummissjoni Elettorali Joseph Church. Church miet fl-età ta' 65 sena wara li kien marid. Church dam imexxi l-Kummissjoni Elettorali mill-2014 sa Lulju ta' din is-sena, hekk kif irtira minn din il-pożizzjoni f'Lulju li għadda. Chruch serva bħala Segretarju tal-Presidenza fi żmien il-President George Abela, kif ukoll kien Direttur Ġenerali tas-Saħħa. Huwa studja d-Diplomazija fl-Università ta' Malta bejn l-1996 u l-1998 u r-Riżorsi Umani bejn l-2002 u l-2004.